​​​​​​​यूट्यूबर जैबी कोए ने किया खुलासा, कहा- ब्रेसलेट खोना नहीं चाहते थे आमिर
YouTuber Jaby Koay recalls attending Eid party, Salman Khan got drunk and gift his bracelet to Aamir Khan, इस साल आमिर खान और सलमान खान ने एक साथ ईद सेलिब्रेट की थी। आमिर, सलमान के घर हुई पार्टी में पहुंचे थे जहां से सलमान ने उनके साथ एक फोटो भी शेयर किया था।
इस साल आमिर खान और सलमान खान ने एक साथ ईद सेलिब्रेट की थी। आमिर, सलमान के घर हुई पार्टी में पहुंचे थे जहां से सलमान ने उनके साथ एक फोटो भी शेयर किया था।
इसके बाद दोनों सलमान की बहन अर्पिता की ईद पार्टी में नजर आए थे। यहां सभी की निगाहें आमिर पर थी, जो सलमान का फिरोजा ब्रेसलेट पहने हुए थे।
अब जैबी कोए के नाम से मशहूर अमेरिकन यू ट्यूबर एंथनी अल्बा ने इस इंसीडेट पर बात की है। एक व्लॉग शेयर करते हुए जैबी ने बताया कि कैसे सलमान ने इमोशनल होकर आमिर को अपना लकी ब्रेसलेट दे दिया था।
इमोशनल होकर सलमान ने दे दिया ब्रेसलेट
अपने नए व्लॉग में जैबी ने बताया कि वो ईद के अगले दिन आमिर से मिलने उनके घर गए थे। उन्होंने देखा कि आमिर ब्रेसलेट के साथ स्ट्रगल करते नजर आ रहे हैं। जब उन्हाेंने इस बारे में पूछ तो आमिर ने कहा, ‘मैं बीती रात सलमान खान के साथ था। हम उसकी फिल्म सेलिब्रेट कर रहे थे।
हम दोनों ने थोड़ी सी ड्रिंक ले ली थी और नशे में सलमान ने इमोशनल होकर मुझे अपना ब्रेसलेट दे दिया। उसने बोला, ‘तुम मेरे भाई हो। हम दोनों एक दूसरे को काफी वक्त से जानते हैं। मैंने इसे कभी नहीं उतारा, पर तुम इस ब्रेसलेट को रख सकते हो।’
उसी रात ब्रेसलेट वापस करना चाहते थे आमिर
जैबी ने कहा, ‘जब आमिर अगले दिन सोकर उठे तब उन्हें महसूस हुआ कि वो सलमान का ब्रेसलेट पहने हुए हैं। आमिर ने उन्हें बताया कि वाे उसी रात सलमान का ब्रेसलेट वापस करना चाहते थे क्योंकि वो उसे खाेना नहीं चाहते थे।’
ब्रेसलेट से परेशान नजर आए आमिर
यूट्यूबर ने अपने वीडियो में कई और बातों का जिक्र किया। उन्होंने बताया कि पूरी मुलाकात के दौरान आमिर ब्रेसलेट से परेशान होते नजर आए। इस मुलाकात के दौरान आमिर की बेटी आइरा ने उन्हें पुश अप कॉन्टेस्ट के लिए चैलेंज भी किया था।
सलमान को नेगेटिविटी से बचाता है यह ब्रेसलेट
काफी समय पहले एक इवेंट में सलमान ने अपने इस लकी ब्रेसलेट के बारे में बात की थी। उन्होंने कहा था, ‘यह फिरोजा स्टोन है। जो धरती पर पाए जाने वाले दो लिविंग स्टोन्स में से एक है। यह स्टोन मुझे नेगेटिविटी से बचाता है और यह मेरा सातवां स्टोन है।’
वर्क फ्रंट की बात करें तो आमिर और सलमान दोनों ही इन दिनों अपने अगले प्रोजेक्ट की तलाश कर रहे हैं। दोनों की ही पिछली फिल्म फ्लॉप रही है। ऐसे में दोनों वक्त लेकर एक अच्छी स्क्रिप्ट पर काम करना चाहते हैं।